આજના સમયમાં જ્યારે તહેવારો ભાવશૂન્ય બનતા જાય છે તેવા સંજોગોમાં ઉપરોક્ત પંક્તિઓ ઘણુબધુ કહી જાય છે. હજુ સુધી કોઠે કોઠે દિવા તો લોકો ઇલેક્ટ્રીસીટીની મદદથી કરતા હોય છે,પરંતુ દિવાળીની ઉજવણી એ સાચી ઉજવણી ત્યારે જ કહેવાય જ્યારે પ્ર્ત્યેક વ્યક્તીના અંતરમાં દિવા પ્રગટે, એકબીજા પ્રત્યે સહાનુભૂતિની સાથે સાથે ભાવનાત્મક સબંધ જોડાય. યાંત્રિકરણના આ યુગમાં આજે આપણે સૌ પ્રગતિના નામે કશુંક મેળવીને ઘણુંબધુ ખોઈ ચૂક્યા છીએ, ત્યારે દિવાળી જેવા તહેવારો દર વર્ષે આશાનું એક કિરણ લઈને આપણને જીવંત હોવાનો અહેસાસ કરાવતા હોય છે અને આપણી ભૂલોને સુધારવાનો એક અમૂલ્ય અવસર પ્રદાન કરતા હોય છે. આપણું સ્વ-મૂલ્યાંકન કરવાની સાથે અંતરના દિવાની જ્યોત સતત ઝળહળતી રહે તેવા પ્રય્ત્નો કરવાની મોસમ છે આ દિવાળી.